Obama jżur il-ħabs f'Robben fejn Nelson Mandela qatta' 18-il sena
Il-President Amerikan Barack Obama żar il-ħabs fil-gżira ta' Robben fejn l-eks President tal-Afrika t'Isfel Nelson Mandela inżamm maqful għal 18-il sena. Din iż-żjara mill-President Amerikan saret wara li l-istess President żar lill-qraba ta' Neslon Mandela li fl-età ta' 94 sena, jinsab f'qagħda kritika fl-isptar ta' Pretoria minħabba infezzjoni fil-pulmun. Hu mifhum li l-President Amerikan ma żarx lil Mandela l-isptar iżda saħansitra kellu kuntatt telefoniku mal-mara ta' Mandela. Il-President Obama ddeskriva lill-eks President Nelson Mandela bħala bniedem ta' ispirazzjoni lid-dinja kollha. Ritratt: Il-ħabs fil-gżira ta' Robben fejn Nelson Mandela qatta' 18-il sena.